Ghid de utilizare WALKMAN
Imprimare
Prima pagină > Primii paşi > Alimentarea/Încărcarea > Încărcarea bateriei

## Încărcarea bateriei

Despre indicatorul de baterie
Bateria playerului se reîncarcă în timp ce playerul este conectat la un computer aflat în funcţiune.
Când conectaţi playerul la computer, utilizaţi cablul USB (inclus).

1. Afişajul

În timpul încărcării bateriei, puteţi verifica nivelul de încărcare al acesteia.

#### Indicatorii de pe ecran privind nivelul de încărcare

Stare | Descriere
| În curs de încărcare (*1)
| Încărcarea s-a încheiat (*1).
Ecran gol | Bateria nu este în curs de încărcare (*2).

(*1) Durata de încărcare este de aproximativ 2 ore. Când încărcarea s-a încheiat, deconectaţi playerul de la conectorul USB al computerului.
(*2) În cazul în care computerul intră într-un mod de economisire de energie, precum Stand-by sau Hibernare, este posibil ca ecranul playerului să se stingă. În acest caz, playerul consumă din energia bateriei.
Sfat

- În funcţie de computer, modul de modificare a setărilor pentru Stand-by sau Hibernare diferă. Consultaţi producătorul.

- Când utilizaţi playerul pentru prima dată sau dacă nu aţi utilizat playerul pentru mult timp, reîncărcaţi-l complet (până la afişarea indicatorului ).

### Despre indicatorul de baterie

Indicatorul bateriei din zona de informare indică nivelul de energie disponibil în baterie.
Pe măsură ce energia bateriei scade, dispar şi liniile din pictogramă. Dacă apare [LOW BATTERY. Please Charge.], nu puteţi utiliza playerul. În acest caz, încărcaţi bateria prin conectare la computer. Consultaţi [Detalii] în ceea ce priveşte durata bateriei.
Notă

- Dacă încărcaţi playerul după o perioadă îndelungată de neutilizare, computerul poate să nu recunoască playerul sau este posibil ca pe ecran să nu se afişeze nimic. Încărcaţi playerul timp de aproximativ 5 minute, după care acesta trebuie să înceapă să funcţioneze din nou în mod normal.

- Încărcaţi bateria la o temperatură ambientală cuprinsă între 5 ºC şi 35 ºC. Dacă încercaţi să încărcaţi bateria la o temperatură ambientală aflată în afara acestui interval, este posibil să apară pictograma şi încărcarea nu se poate realiza.

- Bateria poate fi reîncărcată de aproximativ 500 de ori înainte de a se uza complet. Acest număr poate varia, în funcţie de condiţiile în care utilizaţi playerul.

- Indicatorul de baterie de pe ecran este doar orientativ. De exemplu, o secţiune neagră din pictogramă nu va indica întotdeauna exact o pătrime din energia rămasă a bateriei.

- Pe ecran apare mesajul [Do not disconnect.] în timp ce computerul accesează playerul. În acest interval de timp, nu deconectaţi cablul USB (inclus); în caz contrar, există posibilitatea să se producă deteriorarea datelor care sunt în curs de transfer (sau cele deja existente în player).

- Butoanele de comandă de pe player sunt inactive când acesta este conectat la un computer.

- Pentru a preveni deteriorarea bateriei, aceasta trebuie încărcată cel puţin o dată la şase luni sau anual.

- Este posibil ca unele dispozitive USB conectate la computer să afecteze funcţionarea adecvată a playerului.

- Nu garantăm reîncărcarea bateriei cu un computer confecţionat/modificat artizanal.

- În cazul în care computerul trece la un mod de economisire a energiei, precum Repaus sau Hibernare, atunci când playerul este conectat cu ajutorul unui cablu USB, bateria playerului nu se încarcă. În schimb, playerul continuă să absoarbă energie din baterie, descărcând-o.

- Nu lăsaţi playerul conectat pentru perioade prelungite de timp la un laptop care nu este conectat la reţea, deoarece playerul poate descărca bateria computerului.

- Când playerul este conectat la un computer, nu porniţi computerul, nu îl reporniţi, nu îl scoateţi din modul Repaus şi nu îl opriţi. Este posibil ca aceste operaţii să determine funcţionarea defectuoasă a playerului. Deconectaţi playerul de la computer înainte de a efectua aceste operaţii.

- Este posibil să se acumuleze căldură în player în timpul încărcării. Aceasta nu reprezintă o defecţiune.

- După conectarea la un computer cu ajutorul cablului USB, se şterg informaţiile de reluare a ultimului fişier video/muzical/foto etc. redat. Selectaţi din nou conţinutul dorit din fereastra cu listă.

Sus