Ghid de utilizare WALKMAN
Imprimare
Prima pagină > Primii paşi > Modul de lucru cu „WALKMAN” > Modul de lucru cu fişiere video şi foto

## Modul de lucru cu fişiere video şi foto

Trebuie să aveţi fişiere cu episoade în format foto/video pe computer înainte de a le transfera la player şi de a le reda.
Puteţi importa fişiere video din materiale înregistrate sau le puteţi descărca de pe Internet etc. Puteţi importa fişiere foto de la o cameră digitală sau le puteţi descărca de pe Internet etc.
Reţineţi că playerul poate reda fişiere numai în formatele acceptate. De asemenea, este posibil ca fişierele protejate prin legislaţia privitoare la drepturile de autor să nu poată fi redate, în funcţie de protecţia acestora în acest sens. Pentru detalii privind formatele de fişier acceptate, consultaţi [Detalii].
Imediat ce aveţi pe computer fişiere video/foto, sunteţi gata să le transferaţi la player. Puteţi transfera fişiere cu episoade în format video/foto la player în următoarele trei moduri.

#### Transferul fişierelor video/foto folosind Content Transfer

Puteţi transfera la player fişiere video/foto care sunt stocate pe computer folosind Content Transfer.
Pentru informaţii privind modul de utilizare a Content Transfer, consultaţi subiectele următoare.

- Content Transfer [Detalii]

- Transferul fişierelor video/foto cu ajutorul Content Transfer [Detalii]

#### Transferul fişierelor video/foto prin deplasarea fişierelor cu mouse-ul, folosind Windows Explorer

Puteţi transfera direct fişiere video/foto stocate pe computerul dvs deplasând fişierele cu ajutorul mouse-ului, folosind Windows Explorer.
Pentru informaţii privind modul de utilizare a Windows Explorer, consultaţi subiectul următor.

- Transferul fişierelor video/foto cu ajutorul Windows Explorer [Detalii]

#### Transferul fişierelor video/foto folosind Windows Media Player

Puteţi transfera la player fişiere video/foto gestionate cu Windows Media Player.
Pentru detalii despre utilizare sau asistenţă privind Windows Media Player, consultaţi informaţiile despre Windows Media Player de pe următorul site Web:
http://support.microsoft.com/
De asemenea, consultaţi subiectul următor.

- Windows Media Player [Detalii]

Sfat

- Pentru informaţii detaliate privind modul de importare a fişierelor video/foto consultaţi sistemul Ajutor al fiecărui software.

- Pentru detalii privind formatele de fişier acceptate, consultaţi [Detalii].

- Numărul maxim de fişiere per director în directorul [PICTURE], [PICTURES] sau [DCIM] este de 4.000.

Notă

- DVD-urile şi discurile Blu-ray din comerţ sunt protejate prin legislaţia privitoare la drepturile de autor şi nu pot fi transferate la player.

Sus