Ghid de utilizare WALKMAN
Imprimare
Prima pagină > Depanare > Cauze posibile ale simptomelor > Conectarea la un computer

## Conectarea la un computer

Nu se poate instala programul software.

- Pe computer este instalat un sistem de operare incompatibil cu playerul.

- Verificaţi sistemul de operare al computerului [Detalii].

- Există alte programe software în curs de executare în Windows.

- Dacă se execută un alt program software, este posibil ca aceasta să afecteze instalarea. Aveţi grijă să opriţi cu precădere programele de securitate, deoarece acestea pot încărca puternic computerul.

- Spaţiul disponibil de pe hard disk este insuficient.

- Verificaţi necesarul de spaţiu pe hard disk pentru instalarea aplicaţiei şi ştergeţi fişierele de care nu aveţi nevoie.

- Contul dvs. nu deţine privilegii de administrator sau nu v-aţi conectat ca administrator al computerului.

- Pentru a instala programul software, conectaţi-vă la un cont cu privilegii de administrator sau conectaţi-vă ca administrator al computerului.

- O casetă de dialog de mesaj nu poate fi văzută din locul în care vă aflaţi deoarece este acoperită de ecranul de instalare.

- Apăsaţi şi menţineţi apăsată tasta [Alt] şi apăsaţi de mai multe ori pe tasta [Tab] până la apariţia casetei de dialog cu mesajul. Apoi, urmaţi indicaţiile pe care le conţine mesajul.

Bara de progres de pe ecranul de instalare nu este funcţională. Sau indicatorul luminos de acces al unităţii de hard disk rămâne stins timp de mai multe minute.

- Aşteptaţi finalizarea instalării, deoarece aceasta se desfăşoară în mod corespunzător. În funcţie de computer, este posibil ca instalarea să dureze 30 de minute sau mai mult.

[Connected USB. The Timer and Alarm will become invalid.] sau [Connected USB (MTP) The Timer and Alarm will become invalid.] nu apare când playerul este conectat la computer cu ajutorul cablului USB (inclus) (Computerul nu recunoaşte playerul).

- Energia disponibilă a bateriei este insuficientă.

- Încărcaţi bateria conectând playerul la un computer aflat în funcţiune timp de minimum 5 minute.

- Cablul USB nu este conectat în mod corespunzător la un conector USB al computerului.

- Deconectaţi cablul USB şi apoi reconectaţi-l.

- Utilizaţi cablul USB furnizat.

- Se utilizează un hub USB.

- Conectarea playerului prin intermediul unui hub USB este posibil să nu funcţioneze. Conectaţi playerul direct la computer folosind cablul USB (inclus).

- Este posibil să existe o problemă la conectorul USB al computerului.

- Conectaţi playerul la un alt conector USB al computerului.

- Când utilizaţi playerul pentru prima dată sau când bateria este slabă, playerul poate avea nevoie de circa 30 de secunde pentru a afişa mesajul după conectarea la un computer. Aceasta nu reprezintă o defecţiune.

- Este posibil să se execute autentificarea programului software, ceea ce poate necesita un timp mai îndelungat. Aşteptaţi puţin.

- Instalarea programului software nu a reuşit.

- Reinstalaţi programul software cu ajutorul utilitarului de instalare. Datele importate vor rămâne neatinse.

- Computerul execută un alt software decât cel utilizat pentru transfer.

- Deconectaţi cablul USB, aşteptaţi câteva minute şi apoi reconectaţi-l. Dacă problema persistă, deconectaţi cablul USB, reporniţi computerul şi apoi reconectaţi cablul USB.

- Este posibil ca [Connected USB. The Timer and Alarm will become invalid.] sau [Connected USB (MTP) The Timer and Alarm will become invalid.] să nu apară la player, în funcţie de mediul software care se execută la computer.

- Activaţi Windows Media Player sau Windows Explorer.

- După aplicarea remediilor de mai sus, dacă problema persistă, apăsaţi pe butonul RESET al playerului şi reconectaţi-l la computer utilizând cablul USB (inclus).

Nu se pot transfera date de la player către computer.

- Este posibil ca transferul să fie oprit din cauza paraziţilor, precum electricitatea statică etc. Aceasta are loc pentru protecţia informaţiilor.

- Deconectaţi playerul şi apoi reconectaţi-l.

- Dacă transferaţi fişiere cu ajutorul mouse-ului pe un computer pe care nu este instalat Windows Media Player 11, numai un număr limitat de fişiere (fişiere AAC, video etc.) pot fi transferate cu ajutorul mouse-ului.

- Instalaţi Windows Media Player 11 de pe site-ul de descărcare Windows Media Player, apoi transferaţi din nou fişierele cu ajutorul mouse-ului. Înainte de a instala Windows Media Player 11 pe computer, verificaţi dacă software-ul sau serviciul dvs. sunt adecvate pentru Windows Media Player 11. Pentru detalii privind utilizarea sau pentru asistenţă privind Windows Media Player, vizitaţi următorul site web:
  http://support.microsoft.com/

- Cablul USB nu este conectat în mod corespunzător la un conector USB al computerului.

- Deconectaţi cablul USB şi apoi reconectaţi-l.

- Spaţiul disponibil din memoria flash încorporată este insuficient.

- Ştergeţi toate datele de care nu aveţi nevoie, pentru a mări spaţiul disponibil.

- Pentru detalii privind numărul maxim de fişiere şi directoare care pot fi înregistrate, consultaţi [Detalii].

- Piesele muzicale cu o perioadă limitată de redare sau cu număr limitat de redări nu pot fi transferate, din cauza restricţiilor stabilite de către deţinătorii drepturilor de autor. Pentru detalii privind setările fiecărui fişier audio, contactaţi distribuitorul.

- Playerul conţine date anormale.

- Transferaţi fişierele utilizabile înapoi în computer şi formataţi memoria flash încorporată a playerului [Detalii].

- Este posibil să nu utilizaţi programul software acceptat pentru transferul datelor la player.

- Instalaţi programul software acceptat şi utilizaţi-l pentru transferul datelor.

- Este posibil ca datele să conţină erori.

- Ştergeţi din computer datele care nu pot fi transferate şi apoi reimportaţi-le în computer. La importul datelor în computer sau la transferul datelor la player, închideţi orice alte aplicaţii, pentru a evita deteriorarea datelor.

- Este posibil să încercaţi să transferaţi un fişier al cărui format nu poate fi redat.

- Pentru detalii privind formatul de fişier acceptat, consultaţi [Detalii]. În funcţie de specificaţia fişierului, este posibil ca transferul acestuia să nu se poată realiza.

- A fost depăşită limita de fişiere şi directoare ce pot fi transferate.

- Ştergeţi datele de care nu aveţi nevoie.

- Aţi Încercat să transferaţi fişiere .m4a, .mp4, .3gp sau .m4v pe un computer în care programul Windows Media Player 10 este deja instalat.

- Dacă utilizaţi Windows XP sau Windows Vista, instalaţi Windows Media Player 11 de pe site-ul Windows Media Player.

- Dacă transferaţi date utilizând un program software corespunzător pentru transfer, dar transferul nu se execută, consultaţi producătorul.

- Playerul nu poate reda fişierele audio care utilizează tehnologia digitală de gestionare a drepturilor pentru Windows Media („WM-DRM”).

Transferul durează prea mult.

- Aţi încercat să transferaţi un fişier mare.

- Este posibil să fie necesară o perioadă de timp îndelungată pentru transferul unui fişier mare.

În player poate fi transferat doar un volum redus de date.

- Spaţiul disponibil din memoria flash încorporată este insuficient.

- Ştergeţi toate datele de care nu aveţi nevoie, pentru a mări spaţiul disponibil.

- În player sunt stocate date care nu pot fi redate la playerul respectiv.

- Dacă în player sunt stocate alte date decât piese muzicale, fişiere video sau date foto, volumul de date care pot fi transferate este mai redus. Transferaţi înapoi în computer datele care nu pot fi redate la player, pentru a mări spaţiul disponibil.

Playerul devine instabil în timp ce este conectat la computer.

- Se utilizează un hub USB sau un cablu de extensie USB.

- Conectarea playerului prin intermediul unui hub sau al unui cablu de extensie USB s-ar putea să nu fie posibilă. Conectaţi playerul direct la computer folosind cablul USB (inclus).

Directoarele nu pot fi redenumite sau şterse.

- Nu puteţi şterge sau redenumi directoarele [MUSIC], [MP_ROOT], [MPE_ROOT], [VIDEO], [DCIM], [PICTURE] şi [PICTURES].

Sus